Joe Biden, akuratnie Joseph Robinette Biden Jr. (nar. 20 listopada 1942 w Scranton) – amerykōński politiker, synatōr ze stanu Delaware w latach 1973–2009, 47. wiceprezydynt Stanōw Zjednoczōnych w latach 2009–2017, prezydynt z ramiynia dymokratōw ôd 20 stycznia 2021. Biografijŏ. Uczōł sie w stōnie Delaware. Po abszlusie sztudiōw prawniczych robiōł za pierca. Bez cołkõ karierã politycznõ bōł zwiōnzany z Partyjōm Dymokratycznōm. W latach 1970–1972 przinŏleżoł do Dorady Grŏfstwa New Castle. W 1973 ôstoł ôbrany do Synatu Stanōw Zjednoczōnych i dostoł reelekcyjõ w latach 1978, 1984, 1990, 1996, 2002 i 2008. Bōł piōntym nojmodszym synatorym w historyji Stanōw Zjednoczōnych i nojdużyj urzyndujōcym synatorym z Delaware. W tym czasie przewodziōł Senackiej Kōmisyje Relacyji Zagranicznych i Senackiej Kōmisyje ds. Sōndownictwa. Dwukrotnie bezskutecznie kandydował w wotōngach prezydynckich, przi rezygnowaniu w czasie prawotōngōw: w 1988 i w 2008. W 2008 ôstoł ôbrany na wiceprezydynta Stanōw Zjednoczōnych u kraju prezydynta Baracka Obamy i dostoł reelekcyjõ w 2012. Wykōnowoł tyn amt ôd 2009 do 2017. Po abszlusie wiceprezydyntury założōł fundacyjõ Biden Cancer Initiative, kerŏ działalność je zwiōnzanŏ ze zwalczaniym doległości nowotworowych. W 2019 ôgłosiōł swōj udzioł w prawotōngu prezydynckich przed wotōngiem w 2020, z bany w siyrpniu 2020 roku ôficjalnie ôstoł kandydŏtym Partyje Dymokratycznyj na amt prezydynta Stanōw Zjednoczōnych. Społym z Kamalōm Harris ôstoł uhonorowany nadgrodōm Czowiek Roku 2020 tydnika „Time”. Medal Hōnoru Wyspy Ellis (USA) – 1992 Medal Zwyciynstwa Świyntego Jerzego (Gruzyjŏ) Medal Krziża Ziymie Maryjnej (Estōnijŏ) – 5 lutego 2004 Medal Pakistanu (Pakistan) – 10 stycznia 2009 Medal za zaangażowanie (Irak) – 1 grudnia 2011 Prezydyncki Medal Swobody z Wyrōżnieniem (USA) – 12 stycznia 2017 Medal Swobody (Ukrajina) – 23 siyrpnia 2017 Ôficjalnŏ zajta